Diari Oficial de la Generalitat Valenciana


Sumari del DOGV 8676, del 13-11-2019 (2019/10149)

DECRET 241/2019, de 25 d'octubre, del Consell, pel qual s'aprova el canvi de denominació del Col·legi Oficial d'Enginyers en Informàtica de la Comunitat Valenciana per la de Col·legi Oficial d'Enginyeria Informàtica de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8676

Data del DOGV
:   13-11-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/10507


Data del document
:   25-10-2019

Organisme emissor
:   Conselleria de Justícia, Interior i Administració Pública

Tipus de document
:   Decret

Descriptors 

:   * Conselleria de Justícia, Interior i Administració Pública
    * València
    * Alacant
    * Castelló de la Plana
    * professió de la informàtica
    * col·legi professional
    * legislació

DECRET 241/2019, de 25 d'octubre, del Consell, pel qual s'aprova el canvi de denominació del Col·legi Oficial d'Enginyers en Informàtica de la Comunitat Valenciana per la de Col·legi Oficial d'Enginyeria Informàtica de la Comunitat Valenciana. [2019/10484]  
La Constitució Espanyola, en l'article 149.1.18, reserva a l'Estat la competència sobre les bases del règim jurídic de les administracions públiques i, en l'article 36 preveu que la llei regularà les peculiaritats pròpies del règim jurídic dels col·legis professionals. La legislació bàsica en aquesta matèria, dictada per l'Estat, es troba recollida en la Llei 2/1974, de 13 de febrer, sobre col·legis professionals.  
D'altra banda, l'Estatut d'Autonomia de la Comunitat Valenciana, en l'article 49.1.22a, confereix a la Generalitat competència exclusiva en matèria de col·legis professionals i exercici de les professions titulades, sense perjudici del que es disposa en els articles 36 i 139 de la Constitució.  
En exercici d'aquestes competències es va promulgar la Llei 6/1997, de 4 de desembre, de la Generalitat, de consells i col·legis professionals de la Comunitat Valenciana, que en l'article 9.2 disposa que el canvi de denominació d'un col·legi requerirà l'acord previ d'aquest i l'informe del Consell Valencià de col·legis corresponent, i haurà de ser aprovat mitjançant un decret del Consell.  
El Col·legi Oficial d'Enginyers en Informàtica de la Comunitat Valenciana es troba inscrit en el Registre de Col·legis Professionals i de Consells Valencians de Col·legis Professionals de la Comunitat Valenciana, amb el número 89 de la secció primera, mitjançant la Resolució de 28 de desembre de 2000, de la Secretaria General de la Conselleria de Justícia i Administracions Públiques.  
Per tot això, de conformitat amb el que es disposa en l'article 9.2 de la Llei 6/1997, de 4 de desembre, de la Generalitat, de consells i col·legis professionals de la Comunitat Valenciana, amb la tramitació prèvia prevista en l'article 19 del Reglament de desplegament de l'esmentada llei, aprovat pel Decret 4/2002, de 8 de gener, del Consell, a proposta de la consellera de Justícia, Interior i Administració Pública, prèvia deliberació del Consell, en la reunió del 25 d'octubre de 2019,  
  
DECRETE  
  
Article únic. Canvi de denominació  
1. Aprovar el canvi de la denominació del Col·legi Oficial d'Enginyers en Informàtica de la Comunitat Valenciana per la de Col·legi Oficial d'Enginyeria Informàtica de la Comunitat Valenciana.  
2. Ordenar que es procedisca a la inscripció d'aquest canvi de denominació en el Registre de Col·legis Professionals i de Consells Valencians de Col·legis Professionals, en compliment de l'article 24 de la Llei 6/1997, de 4 de desembre, de la Generalitat, de consells i col·legis professionals de la Comunitat Valenciana.  
  
DISPOSICIÓ ADDICIONAL  
  
Única. Incidència pressupostària  
L'aplicació i el desplegament d'aquest decret no podran tindre gens d'incidència en la dotació de despesa assignada a la conselleria competent en matèria de col·legis professionals i, en tot cas, haurà de ser atesa amb els seus mitjans personals i materials.  
  
DISPOSICIÓ FINAL  
  
Única. Entrada en vigor  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
  
València, 25 d'octubre de 2019  
  
El president de la Generalitat,  
XIMO PUIG I FERRER  
  
La consellera de Justícia, Interior i Administració Pública,  
GABRIELA BRAVO SANESTANISLAO